section_heading: Povijest
paragraph_text: U 18. st. grad postaje lječilišni centar. Luka se naglo razvija u 19. st. (posebno u doba kraljice Viktorije kad se naglo razvija pomorski promet i trgovina. Engleska tada postaje vodeća svjetska pomorska i kolonijalna sila, a Southampton jedna od njezinih najvažnijih luka (nazvan je "Vrata carstva"). Iz Southamptona su kretali neki od najpoznatijih brodova u povijesti, uključujući Titanic 1912. godine. Tijekom 1. svj. rata je bio jedna od najvažnijih baza engleske mornarice. Tijekom 2. svj. rata je bio opskrbni centar za savezničku operaciju iskrcavanja u Normandiji. Grad je u ratu pretrpio žestoko bombardiranje zbog svog strateškog položaja.